Diari Oficial de la Generalitat Valenciana


Sumari del DOGV 4984, del 13-04-2005 (2005/3170)

ACORD de 3 de febrer de 2005, de la Comissió Territorial d'Urbanisme, relatiu al Pla especial de Reserva de Sòl Assistencial a Alpatró, a Vall de Gallinera.
------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3170


Data del document
:   03-02-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Vall de Gallinera, la
    * pla d'urbanisme

ACORD de 3 de febrer de 2005, de la Comissió Territorial d'Urbanisme, relatiu al Pla especial de Reserva de Sòl Assistencial a Alpatró, a Vall de Gallinera. [2005/A3170]
  
Vist l'expedient de referència i sobre la base dels següents antecedents i consideracions
  
Antecedents de fet
  
1. El projecte es va sotmetre a informació pública per termini d'un mes per acord del Ple de l'Ajuntament, adoptat en sessió plenària celebrada el dia 29 de juliol de 2004, i es publiquen anuncis en el Diari Oficial de la Generalitat Valenciana de 26 d'agost de 2004 i en el diari Información de 25 d'agost de 2004. Conclòs el període d'exposició pública, en el qual no es van presentar al·legacions, es va aprovar provisionalment pel mateix òrgan en sessió celebrada el dia 16 de novembre de 2004.
  
2. La documentació està formada de memòria informativa i justificativa, plànols d'informació i plànols d'ordenació.
  
3. L'objecte de l'expedient és un pla especial de reserva de sòl per a permetre la implantació d'una dotació escolar a sòl no urbanitzable del municipi de Vall de Gallinera, en les proximitats del nucli d'Alpatró.
  
En data 14 de maig de 2003, la Comissió Territorial d'Urbanisme va aprovar definitivament el Pla Especial de Reserva de Sòl Dotacional Escolar del municipi de Vall de Gallinera, juntament amb el nucli d'Alpatró. En aquests moments, l'Ajuntament pretén variar la localització de la reserva de sòl escolar, justificant-ho en la conveniència de situar el col·legi a la zona on hi ha una major població escolar. La parcel·la en què inicialment estava previst implantar la dotació escolar es pretén ara destinar a centre social.
  
Les normes urbanístiques vigents determinen, en l'article 104, el règim d'aquest sòl, i s'estableix com a ús admés el d'utilitat pública o interés social. Al seu torn, l'article 96.1.b estableix, com a condició específica per a la construcció d'edificacions o instal·lacions d'utilitat pública o interés social que s'ubiquen en el medi rural, l'admissibilitat de les de caràcter educatiu. D'altra banda, l'article 17 de la Llei 10/2004, de 9 de desembre, del Sòl No Urbanitzable, recull les determinacions específiques a sòl no urbanitzable protegit, i estableix que en aquest sòl es podran dur a terme les obres i instal·lacions necessàries per a la gestió dels béns de domini públic o dels serveis públics o activitats d'utilitat pública o interés general.
  
El sòl afectat és una parcel·la de titularitat municipal, amb una superfície de 2.006 metres quadrats a la qual s'accedeix des del nucli d'Alpatró. El document s'acompanya de la justificació de les condicions d'enllaç a les infraestructures existents.
  
La construcció a la parcel·la es regirà per les disposicions de l'article 67 de les normes urbanístiques.
  
4. Consta en l'expedient el pronunciament favorable de la Conselleria de Cultura, Educació i Ciència, Direcció General de Règim Econòmic, de 5 de novembre de 2004.
  
Consideracions tecnicojurídiques
  
1. La tramitació ha sigut correcta, conforme al que establix l'article 38 de la Llei Reguladora de l'Activitat Urbanística (LRAU).
  
2. La documentació es considera completa en els termes previstos en l'esmentat article 27 de la LRAU, en relació amb l'article 91 del Reglament de Planejament de la Comunitat Valenciana (RPCV), atés l'objecte del pla.
  
3. Les determinacions en què es plasma el pla poden considerar-se correctes des del punt de vista de les exigències de política urbanística i territorial de la Generalitat, en els termes previstos en l'article 40 de la LRAU.
  
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans especials de municipis de menys de 50.000 habitants, de conformitat amb el que disposa l'article 54.2.b de la Llei Reguladora de l'Activitat Urbanística, en relació amb l'article 10.a del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, i la resta de disposicions de general i pertinent aplicació, la Comissió Territorial d'Urbanisme acorda:
  
Primer
  
Aprovar definitivament el Pla Especial de Reserva de Sòl Assistencial a Alpatró, del municipi de Vall de Gallinera.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Alacant, 3 de febrer de 2005.- El director territorial de la Conselleria de Territori i Habitatge: Ramón Rizo Aldeguer.